Øyvind Bjorvatn

Øyvind Bjorvatn (1931–2015) var en norsk lektor, forfatter og  politiker (Venstre, DLF). Han var formann i DLF fra 1982 til 1986 og stortingsrepresentant i to perioder 1965–73.

Han tok eksamen ved Kristiansand lærerskole i 1954 og ble cand.philol. i 1962. Han arbeidet som lærer fra 1954 til 1965. I 1956 overtok han odelsgarden Berge i Holt. Fra 1974 til 1988 jobba han igjen som lektor på videregående skoler i Arendal og Tvedestrand.

Bjorvatn satt i kommunestyret i Tvedestrand fra 1963 til 1971. Ved stortingsvalget i 1965 ble han valgt inn for Venstre i Aust-Agder og satt i to perioder. Ved splittinga av Venstre i 1972 gikk han over til Det Nye Folkepartiet, senere Det Liberale Folkepartiet. Han var organisatorisk nestformann for det nye partiet fra 1972 til 1974, og formann fra 1982 til 1986.

Bjorvatn ga ut flere lokalhistoriske bøker, og var formann i Historielaget for Dypvåg, Holt og Tvedestrand i en årrekke. I 2003 fikk han Aust-Agder fylkes kulturpris for sitt lokalhistoriske forfatterskap.

Han var gift med Marit Bjorvatn.

 Referanser 

 Eksterne lenker 


Kategori:Stortingsrepresentanter fra Venstre
Kategori:Stortingsrepresentanter fra DLF
Kategori:Stortingsrepresentanter for Aust-Agder
Kategori:Stortingsrepresentanter 1965–1969
Kategori:Stortingsrepresentanter 1969–1973
Kategori:Lokalpolitikere i Tvedestrand
Kategori:Venstre-politikere i Aust-Agder
Kategori:Ledere i Det Liberale Folkepartiet (1972–1988)
Kategori:Aust-Agder fylkes kulturpris
Kategori:Fagansvarlige i Store norske leksikon
Kategori:Norske pedagoger
Kategori:Personer fra Tvedestrand kommune
Kategori:Norske sakprosaforfattere